شەفەق نیوز/ سەرچەوەیگ ئەمنی لە نەجەف، ئمڕوو شەممە، هویردەکاریەیل نوویگ لە کوشیان پارێزەریگ لەناو یەکیگ لە ماڵەیل شارەگە ئاشکرا کرد، و هەمیش کابرایگ لە ناوجیکردن لەناوڕاس پارێزگاگە کوشیا.
سەرچەوەگە ئەرا ئاژانس شەفەق نیوز وت: ئەو پارێزەر گەنجە، لەناو ماڵیگ بوی، و بویە مرافەیگ، و کابرایگ سێ گولە دا لە پارێزەرەگە وکوشتەی، ئیجا وەرەو شوینیگ نادیار وای.
سەرچەوەگە وتیش: دەزگا ئەمنیەیلە بکوشەگە ناسن، وئیسە کەفتنەسە مینەی.
لە خود پارێزگا، سەرچەوەگە ئەرا ئاژانس شەفەق نیوز وت: کابرایگ لەناو جادەیگ لەناوڕاس شار نەجەف، چیە ناوجی لەناو مرافەیگ بکەێد، وەگولە کوشیا.
سەرچەوەگە وتیش: بکوشەیل دویای تاوانیان واینە، وتیش ئی تاوانە دویای چەن ساعەتیگ لە کوشتن پارێزەگە هات.
